

	Inițiatori:
CONSILIERI LOCALI




 H O T Ă R Â R E A     nr. _____

din _____________________ 2026

privind aprobarea modificării anexei la Hotărârea Consiliului Local al Municipiului Târgu Mureș nr. 182/2021 de aprobare a instituirii Programului multianual de interes local pentru susţinerea familiilor cu minim trei copii și cu domiciliul în Municipiul Târgu Mureș, prin înlesnirea accesului acestora la serviciile publice aflate în subordinea Consiliului Local al Municipiului Târgu Mureș, cu modificările și completările ulterioare

Consiliul Local al Municipiului Târgu Mureș, întrunit în ședința ordinară de lucru,

Având în vedere:
[bookmark: _Hlk68643266]a) Referatul de aprobare nr. 41786 din 31.08. 2026 inițiat de consilierii locali ai Municipiului Târgu Mureş semnatari, la proiectul de hotărâre privind aprobarea modificării anexei la Hotărârea Consiliului Local al Municipiului Târgu Mureș nr. 182/2021 de aprobare a instituirii Programului multianual de interes local pentru susţinerea familiilor cu minim trei copii și cu domiciliul în Municipiul Târgu Mureș, prin înlesnirea accesului acestora la serviciile publice aflate în subordinea Consiliului Local al Municipiului Târgu Mureș, cu modificările și completările ulterioare;
b) Raportul Direcţiei Juridice, Contencios Administrativ şi Administraţie Publică Locală  înregistrat sub nr. _______________/___________
c) Raportul Direcției economice înregistrat sub nr. _______________/__________
d) Raportul Comisiilor de specialitate din cadrul Consiliului local municipal Târgu Mureş.

În conformitate cu prevederile:
· art. 4, art. 9 alin. (1) şi art. 13 din Carta europeană a autonomiei locale, adoptată la Strasbourg la 15 octombrie 1985, ratificată de Legea nr. 199/1997 pentru ratificarea Cartei europene a autonomiei locale;
· Legii nr. 273/2006 privind finanţele publice locale, cu modificările şi completările ulterioare;
· Legii nr. 69/2000 a educației fizice și sportului, cu modificările și completările ulterioare;
· art. 7 din Legea 52/2003 privind transparenţa decizională în administraţia publică, republicată, cu modificările și completările ulterioare;
· art. 42 alin. (4), ale art. 57, ale art. 80, respectiv, ale art. 81 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.

	În temeiul:
· art. 129 alin. (1),  alin. (2) lit. d), alin. (7) lit. d) şi f) și alin. (14) și ale  art. 139 alin. (3), art. 196 alin. (1) lit.a din OUG nr. 57/2019 privind Codul administrativ, cu modificările şi completările ulterioare

HOTĂRĂȘTE:

Art. 1. Se aprobă modificarea anexei la Hotărârea Consiliului Local al Municipiului Târgu Mureș nr. 182/2021 de aprobare a instituirii Programului multianual de interes local pentru susţinerea familiilor cu minim trei copii și cu domiciliul în Municipiul Târgu Mureș, prin înlesnirea accesului acestora la serviciile publice aflate în subordinea Consiliului Local al Municipiului Târgu Mureș, conform anexei, care face parte integrantă din prezenta Hotărâre.
Art. 2. Celelalte prevederi ale H.C.L. nr. 182 din 27 mai 2021, cu modificările și completările ulterioare, rămân neschimbate și își păstrează aplicabilitatea.
Art. 3. Cu ducerea la îndeplinire a prevederilor prezentei hotărâri se însărcinează Comisia din cadrul Primăriei Municipiului Târgu Mureş desemnată prin dispoziția Primarului nr. 2511/28.12.2021, cu modificările și completările ulterioare, Direcția Arhitect Șef  prin intermediul Compartimentului Unic din cadrul Primăriei Municipiului Târgu Mureş şi serviciile publice prevăzute în Regulament.
Art. 4. În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.
Art. 5. Prezenta hotărâre se comunică: 
· Direcţiei Economice
· Direcţiei Fiscal Locală Târgu Mureș
· Direcției de Asistență Socială Târgu Mureș
· Administraţiei Grădinii Zoologice și a Platoului Cornești
· Centrului de Cultură, Artă și Agrement Târgu Mureș
· S.C. Administrator Imobile și Piețe S.R.L
· SC Transport Local S.A.



Viză de legalitate,
Secretar general al Municipiului Târgu Mureș,
Bordi Kinga

(nu produce efecte juridice)*
	R O M Â N I A
	JUDEŢUL MUREŞ
	CONSILIUL LOCAL AL MUNICIPIULUI TÂRGU MUREŞ


* Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129 şi art. 139 din O.U.G. nr. 57/2019 privind Codul Administrativ, cu modificările şi completările ulterioare.
[bookmark: _Hlk68643443]Anexa la Hotărârea Consiliului Local 
al Municipiului Târgu Mureș nr. ______/2026


REGULAMENT

privind Programul multianual de interes local pentru susţinerea familiilor cu minim trei copii și cu domiciliul în Municipiul Târgu Mureș, prin înlesnirea accesului acestora la serviciile publice aflate în subordinea Consiliului Local al Municipiului Târgu Mureș


	Art. 1. Beneficiarii programului sunt membrii familiilor cu domiciliul în Municipiul Târgu Mureş care au în întreţinere minim trei copii, din care cel puţin unul minor.
Pentru a beneficia de facilităţile acordate părinţii sau părintele va îndeplini cumulativ următoarele condiţii:
a) să aibă domiciliul pe teritoriul administrativ al Municipiului Târgu Mureş;
b) cel puţin unul dintre părinţi are contract de muncă în momentul depunerii solicitării;
c) să nu aibă datorii la bugetul local;
d) copiii aflaţi în întreţinere, dacă urmează vreuna din formele învăţământului general obligatoriu, fiind înscrişi la o unitate de învăţământ, iar cei din ciclul şcolar să nu aibă mai mult de 20 de absenţe nemotivate în anul şcolar anterior depunerii solicitării.
	Art. 2. Se consideră familie şi persoana care locuieşte şi gospodăreşte împreună cu copiii aflaţi în întreţinerea sa şi se află în una dintre următoarele situaţii:
a) este necăsătorită;
b) este văduvă;
c) este divorţată;
d) al cărei soţ/soţie este declarat/declarată dispărut/dispărută prin hotărâre judecătorească;
	Art. 3. În sensul art. 2 se asimilează termenului „familie” bărbatul şi femeia necăsătoriţi, cu copiii lor şi ai fiecăruia dintre ei, aflaţi în întreţinerea acestora, care locuiesc şi gospodăresc împreună.
	Art. 4. Prin termenul „copil” se înţelege copilul provenit din căsătoria soţilor, copilul unuia dintre soţi, copilul adoptat, precum şi copilul dat în plasament familiei sau persoanei ori pentru care s-a instituit tutela, potrivit legii.
	Art. 5. Prin termenul de copil se înţelege persoana cu vârsta de până la 18 ani care se află în întreţinerea părinţilor. Se consideră îndeplinite condiţiile până la împlinirea vârstei de 18 ani de către toţi copiii.
	Art. 6 - (1) Facilitățile se vor acorda pe baza unei cereri însoțite de consimțământul expres al solicitantului pentru preluarea directă, în format electronic, de către Primăria Municipiului Târgu Mureș, a datelor și documentelor necesare de la instituțiile publice competente (unități de învățământ, angajatori, Direcția Impozite și Taxe Locale etc.), în conformitate cu art. 2¹ și art. 4 din OUG nr. 41/2016, cu completările și modificările ulterioare.
a) Cerere tip (Anexa nr. 1 la Regulament)
b) Actele de identitate ale membrilor familiei (cartea de identitate, certificat de naştere, după caz, certificat de căsătorie, sentința de divorț, certificatul de deces, sentința civilă, încheierea judecătorească);
c) Acte doveditoare/Date privind calitatea de angajat a părinţilor/părintelui (contract de muncă /contract de colaborare /actul de numire în funcţie/act de înființare PFA etc.);
d) Declaraţie pe propria răspundere privind numărul copiilor aflaţi în întreţinere (Anexa nr. 2 la Regulament);
e) Date privind situația școlară din care să reiasă numărul absenţelor nemotivate din anul şcolar anterior depunerii solicitării; pentru copii preşcolari de peste 5 ani se solicită adeverință privind înscrierea la grădiniţă;
f) Fotografii ale fiecărui membru al familiei (se depun ulterior declarării eligibilităţii).
	(2) Datele privind calitatea de angajat / situația școlară se obțin direct de la instituțiile competente, în baza consimțământului beneficiarului. 
 	(3) Primăria Municipiului Târgu Mureș va solicita direct, în format electronic, copiile sau extrasele necesare de la instituțiile emitente, cu semnătură electronică calificată sau avansată, fără a impune solicitantului depunerea de copii ale acestor documente.
	(4) În situația în care, pentru soluționarea cererii, sunt necesare copii pe hârtie ale unor documente prezentate în original de către solicitant, fotocopierea acestora se asigură gratuit de către Primăria Municipiului Târgu Mureș, în conformitate cu art. 3¹ din OUG nr. 41/2016.
	Art. 7. Facilităţile care vor fi acordate beneficiarilor sunt:
a) 50% reducere la abonamente şi bilete de acces la Grădina Zoologică;
b) 50% reducere la abonamente şi bilete de acces la Complexul de Agrement şi Sport „Mureşul”;
c) 50% reducere la abonamente şi bilete de acces la Piscina „ing. Mircea Birău”;
d) 50% reducere la abonamente şi bilete de acces la Cinema Arta;
e) 50% reducere la abonamente şi bilete de acces la la Teatrul de Vară, la evenimente organizate de Municipiul Târgu Mureş sau în colaborare cu Municipiul Târgu Mureş;
f) intrare gratuită pentru minori şi 50% reducere pentru adulţi la biletele de acces la patinoar;
g) abonamente gratuite pentru parcările rezidenţiale şi parcările publice aflate în administrarea Consiliului Local al Municipiului Târgu Mureş 
h) abonamente lunare gratuite pentru copiii preşcolari şi şcolari, precum și a părinților însoțitori, la toate liniile urbane ale serviciului de transport public local de călători prin curse regulate pe raza administrativ-teritorială a Municipiului Tg. Mureș acordate în baza cardului-legitimaţie în original.
	Art. 8 - (1) Cererile și restul documentelor solicitate se vor depune la Primăria Municipiului Târgu Mureş, Serviciul Relaţii cu Publicul sau transmite prin email pe adresa primaria@tirgumures.ro. Cererile și restul documentelor solicitate se depun până la data de 10 a fiecărei luni.
	(2) Primăria Municipiului Târgu Mureș acceptă copia în format electronic după cartea de identitate, transmisă prin e-mail sau prin alte mijloace electronice, cu respectarea legislației privind protecția datelor cu caracter personal, în conformitate cu art. 2 din OUG nr. 41/2016.
	Art. 9. În vederea verificării criteriilor de eligibilitate stabilite de prezentul Regulament, va fi numită prin dispoziţia Primarului o Comisie de Validare constituită din trei persoane, din cadrul Primăriei Municipiului Târgu Mureş.
	Art. 10. Până la data de 20 a fiecărei luni Comisia de Validare desemnată, va întocmi o listă cu familiile care vor beneficia de facilităţi.
	Art. 11. Lista va fi adusă la cunoştinţă publică prin afişare la sediul Primăriei Municipiului Târgu Mureş şi pe site-ul www.tirgumures.ro.
	Art. 12. Modelele de cerere (Anexa nr. 1) și declarație pe propria răspundere (Anexa nr. 2), precum și informațiile privind Programul multianual, se publică în format electronic pe pagina de internet a Municipiului Târgu Mureș într-un format compatibil cu descărcarea și completarea electronică, în conformitate cu prevederile art. 1 din OUG nr. 41/2016.
	Art. 13. Persoanele nemulțumite vor putea formula contestații în termen de 10 zile de la data afișării acesteia la sediul Primăriei Municipiului Târgu Mureş. Contestațiile se vor soluționa în termen de 5 zile de la depunerea acestora, de către o Comisie de soluționare a contestațiilor numită prin dispoziție de Primarul Municipiului Târgu Mureş.
	Art. 14. Primăria Municipiului Târgu Mureş va emite pentru fiecare beneficiar adult şi minor, un card-legitimaţie individual cu fotografie, care va cuprinde datele de identificare ale beneficiarilor reducerilor: nume, prenume, codul numeric personal, adresa.
	Art. 14. Cardurile se emit cu o valabilitate de trei ani sau, după caz, până la vârsta majoratului ultimului minor din familie, deținerea cardului fiind condiționată de reconfirmarea anuală a criteriilor de eligibilitate prin depunerea documentelor prevăzute la art. 6  ale căror valabilitate a încetat. Dosarele de reconfirmare se depun la 11 luni după emiterea cardului sau la 11 luni după reconfirmarea anterioară.
	Art. 15. Evidenţa beneficiarilor cardurilor şi verificarea reconfirmării cardurilor se va face de către Comisia de Validare.
	Art. 16. Cardul nu este transmisibil.
	Art. 17. În vederea aplicării reducerilor, beneficiarii vor prezenta în momentul achiziţionării abonamentelor şi biletelor cardul legitimație emis de Primăria Municipiului Târgu Mureş.
	Art. 18. În cazul în care survin modificări privind criteriile de eligibilitate care sunt de natură a conduce la pierderea dreptului de a beneficia de facilitățile stipulate în prezentul Regulament, beneficiarii sunt obligați să aducă la cunoștința Primăriei Municipiului Târgu Mureș situația care generează pierderea dreptului în termen de 10 zile de la ivirea acesteia, sub sancțiunea recuperării sumelor aferente reducerilor aplicate de la momentul pierderii dreptului.

Anexa nr.1 la Regulament
CERERE

pentru acordarea facilităților în vederea susţinerii familiilor cu minim trei copii cu domiciliul în Municipiul Târgu Mureş.

I. DATELE PĂRINŢILOR
	1.Nume, prenume: 

	Domiciliul:


	Data și locul nașterii: 

	Situația familială
	 căsătorit
 divorțat
 văduv
 necăsătorit  

	Număr de telefon:

	Adresă de e-mail:



	2. Nume, prenume: 

	Domiciliul:


	Data și locul nașterii: 

	Situația familială
	 căsătorit 
 divorțat
 văduv
 necăsătorit  

	Număr de telefon:

	Adresă de e-mail:



II. DATELE COPIILOR
	Nume, prenume:
	

	Data nașterii:
	

	Înscris la instituția de învățământ:
	



	Nume, prenume:
	

	Data nașterii:
	

	Înscris la instituția de învățământ:
	



	Nume, prenume:
	

	Data nașterii:
	

	Înscris la instituția de învățământ:
	




	Nume, prenume:
	

	Data nașterii:
	

	Înscris la instituția de învățământ:
	



	Nume, prenume:
	

	Data nașterii:
	

	Înscris la instituția de învățământ:
	



Anexez:
a) Actele de identitate ale membrilor familiei (cartea de identitate, certificat de naştere, după caz, certificat de căsătorie, sentința de divorț, certificatul de deces, sentința civilă, încheierea judecătorească);
b) Acte doveditoare/Date privind calitatea de angajat a părinţilor/părintelui (contract de muncă /contract de colaborare /actul de numire în funcţie/act de înființare PFA etc.);
c) Declaraţie pe propria răspundere privind numărul copiilor aflaţi în întreţinere (Anexa nr. 2 la Regulament);
d) Date privind situația școlară din care să reiasă numărul absenţelor nemotivate din anul şcolar anterior depunerii solicitării; pentru copii preşcolari de peste 5 ani se solicită adeverință privind înscrierea la grădiniţă;
e) Fotografii ale fiecărui membru al familiei (se depun ulterior declarării eligibilităţii).  
Am luat la cunoștință că informațiile din prezenta declarație și din actele atașate la aceasta vor fi prelucrate în scopul și pentru îndeplinirea atribuțiilor legale ale instituției, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date. 
 	Sunt de acord ca funcționarul Primăriei mun. Târgu Mureș să scaneze actul de identitate și/sau documentele originale prezentate la ghișeu, strict în vederea soluționării prezentei cereri. De asemenea, îmi exprim acordul ca Primăria Municipiului Târgu Mureș să solicite direct adeverințele, copiile sau extrasele necesare de la instituțiile emitente. 
	Prin prezenta declar că am luat la cunoștință prevederile privitoare la consecințele nerespectării Regulamentului privind acordarea facilităţilor în vederea susţinerii familiilor cu minim trei copii cu domiciliul în Municipiul Târgu Mureş, aprobat prin HCL nr. _____/2021.

Data:


Nume, prenume și semnătură

Nume, prenume și semnătură



Anexa nr.2 la Regulament

DECLARAŢIE
pe propria răspundere privind numărul copiilor aflați în întreținere

Subsemnatul, ........................................................................., legitimat cu ..................... seria ............ nr. ........., CNP .............................................................................., și Subsemnata, ........................................................................, legitimată cu ..................... seria ............ nr. ........., CNP ............................................................................, cu domiciliul în Târgu Mureş, str. .................................................................................... nr. …...., bl. …....., sc. …....., ap. …....., judeţul Mureş, cunoscând prevederile art. 326 ale Codului Penal referitoare la falsul în declaraţii, declar pe propria răspundere că următorii copii, în baza actelor anexate la cerere, se află în întreținerea noastră:
1. ………………………………………………………………………………………
2. ………………………………………………………………………………………
3. ………………………………………………………………………………………
4. ………………………………………………………………………………………
5. ………………………………………………………………………………………
6. ………………………………………………………………………………………
7. ………………………………………………………………………………………

Data………………….
Semnătura ...........................................
Semnătura ...........................................

